b'\n_START_ARTICLE_\nViktor August von Alt-Leiningen-Westerburg\n_START_SECTION_\n\xc5\xbdivljenjepis\n_START_PARAGRAPH_\n\xc5\xbde kot otrok je bil dele\xc5\xbeen voja\xc5\xa1kega izobra\xc5\xbeevanja, tako da je pri 19. letih (leta 1840) postal poro\xc4\x8dnik v avstrijskem pehotnem polku._NEWLINE_Aprila 1842 se je pridru\xc5\xbeil Mainzer Adelsvereins, zdru\xc5\xbeenju, ki je spodbujalo nem\xc5\xa1ko kolonizacijo Teksasa (ZDA). \xc5\xbde maja istega leta je skupaj z grofom Josephom von Boos zu Waldeckom odpotoval v Teksas, kjer je ostal do februarja 1843. Pozneje ni imel nobene ve\xc4\x8dje vloge v zdru\xc5\xbeenju._NEWLINE_Leta 1865 je kot polkovnik postal poveljnik 32. pehotnega polka, nato pa je bil \xc5\xbee naslednje leto povi\xc5\xa1an v generalmajorja in imenovan za poveljnika Brigade Leiningen v sestavi 1. korpusa, s katero se je udele\xc5\xbeil avstrijsko-pruske vojne._NEWLINE_28. oktobra 1868 je bil povi\xc5\xa1an v podmar\xc5\xa1ala in hkrati upokojen._NEWLINE_Kot plemi\xc4\x8d je bil v letih 1870\xe2\x80\x931872 avtomati\xc4\x8dno \xc4\x8dlan prve zbornice De\xc5\xbeelnega zbora Velike nadvojvodine Hessen.'